બીજી તરફ આગામી વર્ષમાં લોકસભાની ચૂંટણી પણ યોજાવાની છે ત્યારે કોંગ્રેસના સિનિયર નેતાઓની નારાજગી કોંગ્રેસ માટે મોટા ફટકારૂપ પણ સાબિત થઇ શકે છે. રાજકીય વિશ્ર્લેષકોના જણાવ્યા અનુસાર કોઇપણ પાર્ટીને સિનિયર નેતાગીરીની અવગણના હંમેશા નુકશાન જ કરતી આવી છે ત્યારે હાલ કોંગ્રેસી સિનિયર નેતાઓની નારાજગી પણ કોંગ્રેસ માટે ચોક્કસથી આફતરૂપ બનશે પરંતુ હાઇકમાન્ડ નારાજ નેતાઓની નારાજગી દૂર કરી ટૂંક સમયમાં જ બધુ સમુસૂતરૂ પાર પાડી દેશે એમ પણ તેઓએ વ્યૂહ દર્શાવ્યો છે.